Bahrija Nuri Hadžić

Bahrija Nuri Hadžić (4. mart 1904 – 24. oktobar 1993) bila je operska sopranistica i primadona.Rōmanou, Kaitē (ed.) (2009). Serbian and Greek Art Music: A Patch to Western Music History, str. 30, 34, 37. Intellect Books
 edited by

 Rani život 
Rano djetinjstvo provela je u Mostaru, odakle je njen otac, književnik Osman Nuri Hadžić. Prve časove muzike pohađala je u privatnoj muzičkoj školi Franje Matějovskog u Sarajevu prije Prvog svjetskog rata. Nakon završene osnovne škole, obrazuje se u katoličkom samostanu gdje pohađa časove klavira i violine. 

 Obrazovanje 
Nakon selidbe u Beograd, Bahrija pohađa lokalnu muzičku školu, gdje nastavlja studij klavira. Istovremeno, pohađa časove pjevanja u klasi profesorice Ivanke Milojević, koja savjetuje Bahriju i njene roditelje da nastavi studij. Godine 1923, nakon položenog prijemnog ispita, nastavlja studij na Muzičkoj akademiji u Beču, u klasi profesora Thea Lierhammera. 

 Profesionalni angažman 
Od 1928. do 1931. boravi u Bernu, gdje je otpjevala 23 operne premijere ili premijerne obnove, od kojih je jedna uloga u operi "Salome", jedno od njenih najviših umjetničkih dometa i jedna od najboljih interpretacija Salome. Istu ulogu pjevala je u Zürichu 1939. pod dirigentskom palicom sámog kompozitora, Richarda Straussa, povodom njegovog 75. rođendana. Antologijska je i njena interpretacija u operi "Lulu", austrijskog kompozitora Albana Berga, koju je pjevala na svjetskoj premijeri također u Zürichu, 1937. Pjevala je u najpoznatijim evropskim operskim kućama (Beč, Bern, Zürich), a karijeru je završila po vlastitom izboru u Beogradskoj operi 1960.

 Reference 

Kategorija:Rođeni 1904.
Kategorija:Umrli 1993.
Kategorija:Bosanskohercegovački operski pjevači
Kategorija:Soprani
Kategorija:Biografije, Sarajevo